pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งจัดระเบียบ “ขอทาน” พร้อมขอความร่วมมือ ปชช. “ไม่ควรให้เงิน”
วันอังคารที่ 6 กุมภาพันธ์ 2567
รัฐบาลเร่งจัดระเบียบ “ขอทาน” พร้อมขอความร่วมมือ ปชช. “ไม่ควรให้เงิน”
.....
รัฐบาลเร่งจัดระเบียบ “ขอทาน” พร้อมขอความร่วมมือ ปชช. “ไม่ควรให้เงิน”
.
กรณีชาวบ้านและนักท่องเที่ยวในพื้นที่ จ.ชลบุรี ร้องเรียนว่ามี “ขอทานต่างด้าว” เข้ามานั่งขอทานตามแหล่งท่องเที่ยวสําคัญ จนสร้างความเดือดร้อนให้นักท่องเที่ยว นอกจากนี้ ยังเป็นการทําลายภาพลักษณ์ของเมืองท่องเที่ยว
.
ปัญหาดังกล่าว รัฐบาลได้เร่งประสานความร่วมมือกับหน่วยงานที่เกี่ยวข้อง ทั้งภาครัฐและภาคเอกชน เพื่อจัดระเบียบคนขอทานเนื่องจากการขอทานถือเป็น “การกระทําผิดกฎหมาย” ต้องระวางโทษจําคุกไม่เกิน 1 เดือน หรือปรับไม่เกิน 10,000 บาท หรือทั้งจําทั้งปรับ และหากเป็น “ผู้ที่แสวงหาประโยชน์” จากการขอทาน อัตราโทษจะหนักขึ้นด้วย
.
กรณี ขอทานต่างด้าว :
• เมื่อเจ้าหน้าที่พบเห็นหากมาคนเดียว จะดําเนินคดีและเมื่อสิ้นสุดคดีแล้ว จะส่งตัวกลับไปประเทศต้นทาง
• หากมากับเด็ก จะดําเนินการตรวจสอบสารพันธุกรรม (DNA) เพื่อพิสูจน์ความสัมพันธ์ทางสายโลหิตก่อน
> พบว่า “มีความสัมพันธ์ทางสายโลหิต” จะรายงานผลไปที่สถานีตํารวจในท้องที่กระทําความผิด เพื่อประสานส่งกลับประเทศต้นทาง
> พบว่า “ไม่มีความสัมพันธ์ทางสายโลหิต” จะรายงานผล DNA ไปที่สถานีตํารวจในท้องที่กระทําความผิด เพื่อดําเนินการในส่วนที่เกี่ยวข้องต่อไป
.
ทั้งนี้ จากตัวเลขของกระทรวงการพัฒนาสังคมและความมั่นคงของมนุษย์ (พม.) ณ วันที่ 31 ต.ค. 66 พบว่ามีขอทานในประเทศไทยกว่า 7,151 คน แบ่งเป็น
• คนไทย 4,686 คน
• คนต่างด้าว 2,465 คน โดยกรุงเทพฯ เป็นพื้นที่ที่พบขอทานมากที่สุด
.
รัฐบาลขอความร่วมมือประชาชน หากพบเห็นขอทาน “ไม่ควรให้เงิน” เพื่อไม่ส่งเสริมในทางที่ผิดกฎหมาย และยังช่วยรักษาภาพลักษณ์ของประเทศ ซึ่งเป็นการแก้ไขปัญหานี้ได้อีกทางหนึ่ง
.
โดยสามารถแจ้งสายด่วน พม. 1300 (ศูนย์เร่งรัดจัดการสวัสดิภาพประชาชน) ได้ตลอด 24 ชั่วโมง เพื่อจัดชุดปฏิบัติการเคลื่อนที่เร็ว ลงพื้นที่เข้าตรวจตราเหตุการณ์
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-‘ปานปรีย์’ เร่งขับเคลื่อนการอำนวยความสะดวกด้านการลงทุน พัฒนาระบบบริการเบ็ดเสร็จรองรับอุตสาหกรรมเป้าหมาย
วันอังคารที่ 6 กุมภาพันธ์ 2567
06/02/2567
‘ปานปรีย์’ เร่งขับเคลื่อนการอํานวยความสะดวกด้านการลงทุน พัฒนาระบบบริการเบ็ดเสร็จรองรับอุตสาหกรรมเป้าหมาย
‘ปานปรีย์’ เดินหน้ายกระดับการอํานวยความสะดวกด้านการลงทุน ชี้เป็นหนึ่งในเรื่องที่รัฐบาลให้ความสําคัญ พร้อมเดินหน้าพัฒนาระบบการยื่นขออนุมัติ/อนุญาตในการประกอบธุรกิจ ณ จุดเดียวเบ็ดเสร็จ สําหรับ 3 อุตสาหกรรมเป้าหมาย
วันที่ 6 กุมภาพันธ์ 2567 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ในฐานะประธานกรรมการส่งเสริมการลงทุน เปิดเผยภายหลังการประชุมคณะกรรมการส่งเสริมการลงทุน (บอร์ดบีโอไอ) ว่า ที่ประชุมรับทราบความคืบหน้าการดําเนินการเพื่อแก้ไขปัญหาและอุปสรรคสําคัญต่อการลงทุนในประเทศไทย เช่น การปลดล็อกธุรกิจบริการของคนต่างชาติในอุตสาหกรรมดิจิทัล การปรับปรุงหลักเกณฑ์การจ้างงานและรายงานตัวของผู้เชี่ยวชาญต่างชาติ การแก้ปัญหาผังเมืองเพื่อรองรับพื้นที่อุตสาหกรรม การสร้างกลไกจัดหาไฟฟ้าสีเขียวที่เหมาะสมโดยบูรณาการร่วมกับภาคเอกชน และการอํานวยความสะดวกในการขออนุญาตประกอบธุรกิจของนักลงทุนในอุตสาหกรรมเป้าหมาย ซึ่งเป็นเรื่องที่สําคัญ โดยที่ประชุมได้เห็นชอบให้บีโอไอดําเนินการพัฒนาระบบการยื่นเรื่องขออนุมัติ/อนุญาตกับหน่วยงานภาครัฐ ในการประกอบธุรกิจ ณ จุดเดียวเบ็ดเสร็จ โดยปรับปรุงระบบ HQ BIZ PORTAL จากเดิมที่ให้บริการข้อมูลเฉพาะในกิจการศูนย์กลางธุรกิจระหว่างประเทศ โดยเพิ่มให้ครอบคลุม 3 อุตสาหกรรมเป้าหมาย ได้แก่ อุตสาหกรรมยานยนต์ไฟฟ้า อุตสาหกรรมอิเล็กทรอนิกส์ และอุตสาหกรรมดิจิทัล โดยการเชื่อมโยงกับระบบออนไลน์ในการอนุมัติ/อนุญาตและการให้คําปรึกษาของหน่วยงานที่เกี่ยวข้อง เช่น กรมพัฒนาธุรกิจการค้า กรมโรงงานอุตสาหกรรม กรมสรรพากร ธนาคารแห่งประเทศไทย และการนิคมอุตสาหกรรมแห่งประเทศไทย เป็นต้น
“การอํานวยความสะดวกในการลงทุนเป็นเรื่องที่รัฐบาลให้ความสําคัญอย่างมาก บอร์ดบีโอไอจึงให้ความสําคัญกับการติดตามปัญหาต่างๆ ทั้งการปรับปรุงหลักเกณฑ์และปรับเปลี่ยนวิธีการทํางานของหน่วยงานต่างๆ โดยเฉพาะการพัฒนาระบบการยื่นเรื่องขออนุมัติ/อนุญาตและการให้คําปรึกษากับหน่วยงานภาครัฐ ณ จุดเดียว เนื่องจากเป็นการยกระดับการอํานวยความสะดวกแก่นักธุรกิจและนักลงทุน ซึ่งจะช่วยสร้างสภาพแวดล้อมที่ดีในการประกอบธุรกิจและช่วยเพิ่มขีดความสามารถในการแข่งขันของประเทศ ตามนโยบายเปลี่ยนรัฐอุปสรรคเป็นรัฐสนับสนุนของรัฐบาล” นายปานปรีย์ กล่าว
รัฐบาลไทย-ข่าวทำเนียบรัฐบาล-ครม. เห็นชอบเรื่องทบทวนการเรียกให้ทุนหมุนเวียนนำทุนหรือผลกำไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 (ครั้งที่ 2)
วันอังคารที่ 6 กุมภาพันธ์ 2567
06/02/2567
ครม. เห็นชอบเรื่องทบทวนการเรียกให้ทุนหมุนเวียนนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 (ครั้งที่ 2)
ครม. เห็นชอบเรื่องทบทวนการเรียกให้ทุนหมุนเวียนนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 (ครั้งที่ 2)
วันที่ 6 กุมภาพันธ์ 2567 นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (6 กุมภาพันธ์ 2567) มีมติเห็นชอบเรื่องทบทวนการเรียกให้ทุนหมุนเวียนนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 (ครั้งที่ 2) ตามมติคณะรัฐมนตรีเมื่อวันที่ 28 กุมภาพันธ์ 2566 ดังนี้
กรมบัญชีกลางในฐานะฝ่ายเลขานุการคณะกรรมการฯ ได้ดําเนินการจัดประชุมหารือร่วมกับผู้แทน กษ. และ สกท. เมื่อวันที่ 3 เมษายน 2566 เพื่อพิจารณาทบทวนความจําเป็นและเหมาะสมในการเรียกให้กองทุนสงเคราะห์เกษตรกร และกองทุนเพิ่มขีดความสามารถฯ นําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 (ครั้งที่ 2) โดยมีข้อสรุปจากการประชุมหารือ ดังนี้
ให้กองทุนสงเคราะห์เกษตรกรนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 (ครั้งที่ 2) จํานวนเงิน 200 ล้านบาท ในส่วนของกองทุนเพิ่มขีดความสามารถฯ นายกรัฐมนตรีเห็นความสําคัญในอนาคต ได้ให้นํากลับไปทบทวนและเสนอคณะรัฐมนตรีในโอกาสต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มุ่งส่งเสริมการส่งออกข้าวไทย จัดกิจกรรมประชาสัมพันธ์ข้าวไทยในตลาดต่างประเทศอย่างต่อเนื่อง ส่งผลให้มกราคม 2567 ส่งออกข้าวได้เพิ่มขึ้น 43.96 %
วันอังคารที่ 6 กุมภาพันธ์ 2567
06/02/2567
โฆษกรัฐบาลเผย นายกฯ มุ่งส่งเสริมการส่งออกข้าวไทย จัดกิจกรรมประชาสัมพันธ์ข้าวไทยในตลาดต่างประเทศอย่างต่อเนื่อง ส่งผลให้มกราคม 2567 ส่งออกข้าวได้เพิ่มขึ้น 43.96 %
โฆษกรัฐบาลเผย นายกฯ มุ่งส่งเสริมการส่งออกข้าวไทย จัดกิจกรรมประชาสัมพันธ์ข้าวไทยในตลาดต่างประเทศอย่างต่อเนื่อง ส่งผลให้มกราคม 2567 ส่งออกข้าวได้เพิ่มขึ้น 43.96 % และส่งเสริมกิจกรรมเปิดตลาดข้าวสู่พี่น้องเกษตรกรโดยตร
วันที่ 6 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลพร้อมหน่วยงานที่เกี่ยวข้อง ได้ติดตามสถานการณ์การส่งออกข้าวของไทย พร้อมมุ่งพัฒนาคุณภาพพันธุ์ข้าวไทย โดยตั้งเป้าหมายเพิ่มอัตราการส่งออกข้าวในปี 2567 ให้ได้ในจํานวน 7.5 ล้านตัน พร้อมจัดกิจกรรมประชาสัมพันธ์ข้าวไทยในตลาดต่างประเทศ ต่อยอดสู่การซื้อขายระหว่างรัฐกับรัฐ (G to G) เพื่อผลักดันศักยภาพตลาดข้าวไทย
โฆษกประจําสํานักนายกรัฐมนตรี กล่าวว่า จากข้อมูลการส่งออกข้าวของกรมการค้าต่างประเทศ กระทรวงพาณิชย์ ตั้งแต่วันที่ 1 - 30 มกราคม 2567 ที่ผ่านมา พบปริมาณการส่งออกข้าว 1,122,358 ตัน เพิ่มขึ้นถึง 43.96 % เมื่อเปรียบเทียบกับช่วงเดียวกันของปีก่อนหน้า โดยในปี 2567 นี้ กรมการค้าต่างประเทศ กระทรวงพาณิชย์ และสมาคมผู้ส่งออกข้าวไทย ได้ตั้งเป้าหมายการส่งออกข้าวไทยที่ 7.5 ล้านตัน โดยปัจจัยต่อการคาดการณ์ตัวเลขดังกล่าว ได้แก่ ผลผลิตข้าวของไทยที่คาดว่าจะลดลงจากปีก่อนเนื่องจากปรากฏการณ์เอลนีโญ และการส่งออกที่เผชิญกับการแข่งขันและความท้าทายด้านต่างๆ เช่น สภาพภูมิอากาศ อุปทานของข้าว และต้นทุนการผลิตที่สูงขึ้น
รัฐบาลและหน่วยงานที่เกี่ยวข้องได้จัดหาแนวทางและมาตรการเพื่อรับมือความท้าทายดังกล่าว เช่น การพัฒนาพันธุ์ข้าวให้ทนทานต่อโรคและแมลง ลดต้นทุนการใช้สารกําจัดศัตรูพืชและปุ๋ย เพิ่มผลผลิตต่อไร่ให้มากขึ้น การค้นหาตลาดค้าข้าวแห่งใหม่เพิ่มเติม และการทําสัญญาซื้อขายระหว่างรัฐกับรัฐ (G to G) โดยรัฐบาลมีแผนจะเดินทางไปเชื่อมความสัมพันธ์เพื่อขยายตลาดค้าข้าวกับแอฟริกาใต้ ฮ่องกง ญี่ปุ่น สิงคโปร์ มาเลเซีย และฟิลิปปินส์ ซึ่งถือเป็นตลาดข้าวที่สําคัญอันดับต้น ๆ ของไทย
นอกจากนี้ ยังได้จัดกิจกรรมส่งเสริมการค้าข้าวผ่านการเข้าร่วมงานแสดงสินค้าที่สําคัญ ซึ่งในปี 2567 นี้จะมีการจัดกิจกรรม งานประชุมข้าวนานาชาติ Thailand Rice Convention (TRC) 2024 ช่วงเดือนพฤษภาคม 2567 โดยจะได้พูดคุยแลกเปลี่ยนในประเด็นของสถานการณ์การค้าข้าว เจรจาธุรกิจ พร้อมทั้งมีกิจกรรม TRC สัญจร เพื่อลงพื้นที่ให้ข้อมูลสถานการณ์ความต้องการข้าวในตลาดโลกให้แก่เกษตรกรผู้ปลูกข้าว เสริมสร้างความรู้และศักยภาพของเกษตรกร ให้สามารถผลิตข้าวได้คุณภาพตรงกับความต้องการของตลาด รวมถึงจัดกิจกรรม Thai Rice Roadshow เพื่อประชาสัมพันธ์ข้าวไทยในตลาดจีนด้วย
“ตามแนวทางการทํางานที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกําหนดให้รัฐบาลส่งเสริมและผลักดันการส่งออกข้าวไทย ได้รับกระแสตอบรับร่วมงานกันอย่างบูรณาการกับภาคเอกชน และนายกฯ ได้กําหนดยุทธศาสตร์การทํางานให้รักษาตลาดเดิม เพิ่มตลาดใหม่ ให้ไทยเป็นผู้ผลิตและส่งออกข้าวที่สําคัญของโลก รวมถึงมุ่งเน้นพัฒนาคุณภาพข้าว การประชาสัมพันธ์คุณภาพข้าวไทย จัดกิจกรรมส่งเสริมให้เกษตรกรผู้ปลูกข้าว ผู้ขายข้าว รวมถึงผู้เชี่ยวชาญต่าง ๆ ได้มาพบปะกัน เป็นโอกาสสําคัญในการเปิดตลาดข้าวจากกลุ่มเกษตรกรโดยตรง เพื่อให้เงินทุนหมุนเวียนสู่พี่น้องเกษตรกร” นายชัย กล่าว
รัฐบาลไทย-ข่าวทำเนียบรัฐบาล-​ที่ประชุม ครม. มีมติรับทราบร่างกฎกระทรวงการแบ่งแยก หรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ....
วันอังคารที่ 6 กุมภาพันธ์ 2567
06/02/2567
​ที่ประชุม ครม. มีมติรับทราบร่างกฎกระทรวงการแบ่งแยก หรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ....
​ที่ประชุม ครม. มีมติรับทราบร่างกฎกระทรวงการแบ่งแยก หรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ....
วันนี้ (6 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (6 กุมภาพันธ์ 2567) มีมติรับทราบร่างกฎกระทรวงการแบ่งแยก หรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ....
โฆษกประจําสํานักนายกรัฐมนตรี กล่าวว่า สืบเนื่องจาก ครม. มีมติ (15 ส.ค. 2566) อนุมัติหลักการร่างกฎกระทรวงการตกทอดทางมรดกและการโอนสิทธิในที่ดินที่บุคคลได้รับสิทธิโดยการปฏิรูปที่ดินเพื่อเกษตรกรรม พ.ศ. .... ตามที่กระทรวงเกษตรและสหกรณ์ เสนอ และเห็นชอบให้ขยายระยะเวลาดําเนินการจัดทํากฎตามพระราชบัญญัติการปฏิรูปที่ดินเพื่อเกษตรกรรม พ.ศ. 2518 ออกไปอีก 1 ปี นับแต่วันที่ 26 พฤศจิกายน 2566
สํานักงานคณะกรรมการกฤษฎีกา (สคก.) ได้ตรวจพิจารณาแล้ว ได้แก้ไขชื่อร่างกฎกระทรวง เป็น ร่างกฎกระทรวงการแบ่งแยก หรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. .... ซึ่ง กษ. (ส.ป.ก.) ได้ยืนยันให้ความเห็นชอบกับการแก้ไขเพิ่มเติมแล้ว และโดยที่ได้มีพระบรมราชโองการโปรดเกล้าฯ แต่งตั้ง ครม. ชุดใหม่ กษ. จึงได้เสนอร่างกฎกระทรวงดังกล่าวที่ สคก. ตรวจพิจารณาแล้ว
สาระสําคัญของร่างกฎกระทรวงฯ สรุปสาระสําคัญดังนี้
1. กําหนดบทนิยาม เช่น “ผู้ได้รับสิทธิโดยการปฏิรูปที่ดินเพื่อเกษตรกรรม” หมายความว่า บุคคลผู้ได้รับโฉนดที่ดินหรือหนังสือรับรองการทําประโยชน์โดยการปฏิรูปที่ดินเพื่อเกษตรกรรม
2. การตกทอดทางมรดกแก่ทายาทโดยธรรม กําหนดกรณีที่ผู้ได้รับสิทธิฯ ถึงแก่ความตายหรือศาลมีคําสั่งให้เป็นคนสาบสูญ ให้สิทธิในที่ดินตกทอดทางมรดกแก่ทายาทโดยธรรมที่มีสิทธิได้รับมรดก รวมทั้งได้กําหนดให้คู่สมรสที่ยังมีชีวิตอยู่ถือเป็นทายาทโดยธรรม เป็นต้น
3. การแบ่งแยกหรือโอนสิทธิในที่ดินไปยังสถาบันเกษตรกร กําหนดให้ผู้ได้รับสิทธิฯ สามารถโอนสิทธิในที่ดินแก่สถาบันเกษตรกรเพื่อชําระหนี้ ทั้งหมด หรือบางส่วน ได้ ทั้งนี้ เพื่อให้ผู้ได้รับสิทธิที่ประสงค์จะประกอบเกษตรกรรมต่อไป ยังคงเหลือที่ดินบางส่วนมาใช้ประกอบเกษตรกรรม และกําหนดแนวทางปฏิบัติการใช้ประโยชน์ที่ดินของสถาบันเกษตรกร ภายหลังจากที่ได้รับโอนสิทธิในที่ดิน โดยจะต้องใช้ที่ดินประกอบเกษตรกรรม และจะทําการแบ่งแยกหรือโอนไปยังผู้อื่น หรือนําไปให้บุคคลอื่นเช่าไม่ได้
4. การแบ่งแยกหรือโอนสิทธิในที่ดินไปยัง ส.ป.ก. กําหนดให้ผู้ได้รับสิทธิฯ อาจแบ่งแยก หรือโอนสิทธิในที่ดินบางส่วน หรือทั้งหมดคืนให้ ส.ป.ก. โดยขอรับค่าตอบแทนหรือไม่ก็ได้ เป็นต้น
ทั้งนี้ เพื่อเป็นประโยชน์ต่อประชาชนผู้ได้รับสิทธิโดยการปฏิรูปที่ดินดพื่อเกษตรกรรมที่ประสงค์จะทําการแบ่งแยกหรือโอนสิทธิในที่ดิน และเป็นประโยชน์ต่อการปฏิบัติงานของพนักงานเจ้าหน้าที่ที่เกี่ยวข้อง
รัฐบาลไทย-ข่าวทำเนียบรัฐบาล-การหารือระหว่าง รมช.คลัง (นายจุลพันธ์  อมรวิวัฒน์) และประธาน AIIB ในวันพฤหัสบดีที่ 1 ก.พ.2567
วันอังคารที่ 6 กุมภาพันธ์ 2567
06/02/2567
การหารือระหว่าง รมช.คลัง (นายจุลพันธ์  อมรวิวัฒน์) และประธาน AIIB ในวันพฤหัสบดีที่ 1 ก.พ.2567
เมื่อวันพฤหัสบดีที่ 1 ก.พ.2567 นายจุลพันธ์ อมรวิวัฒน์ รมช.คลัง หารือร่วมกับ นายจิน ลี่ฉวิน (Mr. Jin Liqun) ประธาน AIIB โดยมีปลัด ก.คมนาคม ที่ปรึกษาด้าน ศก.ระหว่างประเทศ สศค. ที่ปรึกษาด้านหนี้สาธารณะ สบน. เข้าร่วม
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า เมื่อวันพฤหัสบดีที่ 1 กุมภาพันธ์ 2567 นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง หารือร่วมกับ นายจิน ลี่ฉวิน (Mr. Jin Liqun) ประธานธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank: AIIB) โดยมีปลัดกระทรวงคมนาคม ที่ปรึกษาด้านเศรษฐกิจระหว่างประเทศ สํานักงานเศรษฐกิจการคลัง ที่ปรึกษาด้านหนี้สาธารณะ สํานักงานบริหารหนี้สาธารณะ เข้าร่วมด้วย
การหารือดังกล่าวมีจุดประสงค์เพื่อหารือถึงความร่วมมือระหว่างประเทศไทยกับ AIIB เพื่อการยกระดับเศรษฐกิจของไทย โดย AIIB พร้อมที่จะสนับสนุนประเทศไทยผ่านความร่วมมือในการพัฒนาโครงสร้างพื้นฐานที่จะยกระดับด้านการคมนาคมขนส่ง การค้าภายในประเทศและการค้าระหว่างประเทศ ซึ่งจะเป็นผลดีกับประเทศอื่นในภูมิภาคด้วย โดยโครงการที่ AIIB สนใจ ได้แก่ โครงการพัฒนาโครงสร้างพื้นฐานด้านการคมนาคมขนส่งเพื่อพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน (โครงการแลนด์บริดจ์) และโครงการก่อสร้างทางวิ่งและทางขับที่ 2 ภายใต้โครงการพัฒนาสนามบินอู่ตะเภาและเมืองการบินภาคตะวันออก นอกจากนี้ AIIB ยังเห็นว่าการพัฒนาเศรษฐกิจอย่างยั่งยืนควรที่จะดําเนินการพัฒนาโครงสร้างพื้นฐานด้านสังคมควบคู่ไปด้วย อาทิ การพัฒนาด้านการศึกษาและด้านสาธารณสุข ซึ่งจะเป็นส่วนสําคัญที่จะทําให้มีกําลังแรงงานใหม่ที่มีคุณภาพและระบบสาธารณสุขที่ดียิ่งขึ้น ซึ่ง AIIB พร้อมที่จะให้การสนับสนุนในมิตินี้เช่นกัน ในการนี้ รัฐมนตรีช่วยว่าการกระทรวงการคลังเห็นด้วยกับความเห็นดังกล่าว โดยกระทรวงการคลังจะประสานงานกับหน่วยงานที่เกี่ยวข้องในด้านของการศึกษาเพื่อนํามาหารือกับ AIIB ถึงความร่วมมือที่เหมาะสมในด้านการพัฒนาทุนมนุษย์ต่อไป สําหรับรับมือกับการเปลี่ยนแปลงที่เกิดขึ้นอย่างรวดเร็วในยุคปัจจุบัน
การหารือในครั้งนี้จะช่วยเสริมสร้างความร่วมมือระหว่างประเทศไทยและ AIIB ในการขับเคลื่อนเศรษฐกิจไทยและภูมิภาคอาเซียนให้เกิดการเจริญเติบโตที่เข้มแข็ง สมดุล และครอบคลุมมากยิ่งขึ้น
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3615
รัฐบาลไทย-ข่าวทำเนียบรัฐบาล-‘พัชรวาท’ นำประชุม กทช. เร่งอนุรักษ์ ฟื้นฟู ทรัพยากรทางทะเลและชายฝั่ง มุ่งลดขยะพลาสติกลงสู่ทะเลร้อยละ 50 ภายในปี 2570
วันจันทร์ที่ 5 กุมภาพันธ์ 2567
‘พัชรวาท’ นําประชุม กทช. เร่งอนุรักษ์ ฟื้นฟู ทรัพยากรทางทะเลและชายฝั่ง มุ่งลดขยะพลาสติกลงสู่ทะเลร้อยละ 50 ภายในปี 2570
‘พัชรวาท’ นําประชุม กทช. เร่งอนุรักษ์ ฟื้นฟู ทรัพยากรทางทะเลและชายฝั่ง มุ่งลดขยะพลาสติกลงสู่ทะเลร้อยละ 50 ภายในปี 2570
‘พัชรวาท’ นําประชุม กทช. เร่งอนุรักษ์ ฟื้นฟู ทรัพยากรทางทะเลและชายฝั่ง มุ่งลดขยะพลาสติกลงสู่ทะเลร้อยละ 50 ภายในปี 2570
วันที่ 5 กุมภาพันธ์ 2567 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ (กทช.) ครั้ง 1/2567 พร้อมด้วยนายจตุพร บุรุษพัฒน์ ปลัดกระทรวงฯ คณะกรรมการ ผู้ทรงคุณวุฒิทั้งจากภาครัฐและภาคประชาชน ตลอดจนหน่วยงานที่เกี่ยวข้อง เข้าร่วมประชุม ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม เพื่อร่วมกันพิจารณาและเห็นชอบ ร่างนโยบายและแผนการบริหารจัดการทรัพยากรทางทะเลและชายฝั่งแห่งชาติ พ.ศ. 2566 – 2570 ที่มุ่งเน้นให้ความสําคัญในการอนุรักษ์ คุ้มครอง ฟื้นฟู ทรัพยากรทางทะเลและชายฝั่ง และเพิ่มประสิทธิภาพการใช้ประโยชน์ทรัพยากรทางทะเลและชายฝั่งอย่างยั่งยืน ร่างแผนปฏิบัติการด้านการจัดการขยะทะเลระยะ 5 ปี (พ.ศ. 2566 – 2570) ที่มีการปรับปรุงแนวคิดลําดับขั้นการจัดการขยะ ตั้งแต่ต้นทางถึงปลายทาง โดยเน้นการแก้ปัญหาขยะพลาสติกซึ่งเป็นขยะส่วนใหญ่ที่ไม่ได้รับการจัดการอย่างถูกวิธีและไหลลงสู่ทะเล มุ่งเป้าหมายลดปริมาณขยะพลาสติกที่มีโอกาสหลุดรอดลงสู่ทะเลร้อยละ 50 ภายในปี 2570
รวมถึงเห็นชอบ ร่างแผนอนุรักษ์พะยูนแห่งชาติ ระยะที่ 2 (พ.ศ. 2566 – 2568) เพื่อเพิ่มประสิทธิภาพการอนุรักษ์และคุ้มครองพะยูนและแหล่งที่อยู่อาศัยพะยูนในประเทศไทย และร่างแผนอนุรักษ์โลมาอิรวดีทะเลสาบสงขลา (พ.ศ. 2567 - 2576) เพื่อลดภัยคุกคามที่เป็นอันตรายต่อโลมาอิรวดี ฟื้นฟูความสมบูรณ์ของทะเลสาบสงขลา เสริมสร้างเศรษฐกิจชุมชนที่ยั่งยืน และเพิ่มประสิทธิภาพในการบริหารจัดการด้านการอนุรักษ์โลมาอิรวดีทะเลสาบสงขลา เห็นชอบการออกประกาศกระทรวงทรัพยากรธรรมชาติและสิ่งแวดล้อม เรื่อง กําหนดแนวเขตพื้นที่และมาตรการคุ้มครองทรัพยากรทางทะเลและชายฝั่ง ประเภทหาด ปะการัง กัลปังหา แหล่งหญ้าทะเล สัตว์ทะเลหายากหรือใกล้สูญพันธุ์ สิ่งมีชีวิตในแนวปะการังหรือแหล่งหญ้าทะเล และแหล่งอาศัยหรือหากินของสัตว์ทะเลหายากหรือใกล้สูญพันธุ์ในพื้นที่ตําบลเกาะศรีบอยา อําเภอเหนือคลอง จังหวัดกระบี่ พ.ศ. .... ตามมาตรา 22 และเห็นชอบแผนที่ข้อมูลวิชาการของระบบกลุ่มหาดประเทศไทยในภาพรวม ระบบกลุ่มหาด จํานวน 44 กลุ่มหาด โดยเห็นชอบเพิ่มเติมในครั้งนี้ 33 กลุ่มหาด และมอบหมายให้กรมทรัพยากรทางทะเลและชายฝั่งเผยแพร่เอกสารแผนที่ข้อมูลวิชาการของระบบกลุ่มหาดประเทศไทย ให้หน่วยงานที่เกี่ยวข้องสามารถนําไปใช้เป็นข้อมูลสนับสนุนหรือประกอบการกําหนดนโยบาย มาตรการ และโครงการต่าง ๆ เพื่อการป้องกันและแก้ไขปัญหาการกัดเซาะชายฝั่งอย่างยั่งยืนต่อไป
รัฐบาลไทย-ข่าวทำเนียบรัฐบาล-กรมทางหลวงชนบท ศึกษาความเหมาะสมโครงข่ายถนนเพื่อแก้ไขปัญหาจราจรบริเวณท่าอากาศยานสุวรรณภูมิ จังหวัดสมุทรปราการ และฉะเชิงเทรา
วันอังคารที่ 6 กุมภาพันธ์ 2567
กรมทางหลวงชนบท ศึกษาความเหมาะสมโครงข่ายถนนเพื่อแก้ไขปัญหาจราจรบริเวณท่าอากาศยานสุวรรณภูมิ จังหวัดสมุทรปราการ และฉะเชิงเทรา
....
กรมทางหลวงชนบท (ทช.) กระทรวงคมนาคม ดําเนินโครงการศึกษาความเหมาะสม โครงข่ายทางหลวงชนบทเพื่อแก้ไขปัญหาจราจรบริเวณท่าอากาศยานสุวรรณภูมิ จังหวัดสมุทรปราการ และฉะเชิงเทรา เพื่อแก้ไขปัญหาการจราจรในเขตกรุงเทพฯ และปริมณฑล สนับสนุนการเชื่อมต่อระบบขนส่งอย่างเป็นระบบ ทั้งทางราง ทางอากาศ และทางบก พัฒนาโครงข่ายทางหลวงชนบทให้สมบูรณ์ด้วยการสร้างทางเชื่อม เป็นการพัฒนาศักยภาพให้พื้นที่รองรับการขยายตัวของชุมชนเมืองในอนาคต พร้อมจัดประชุมรับฟังความคิดเห็นของประชาชน เพื่อให้สอดคล้องกับความต้องการ และเป็นประโยชน์ต่อประชาชนในพื้นที่ให้มากที่สุด
ปัจจุบันโครงข่ายถนนในพื้นที่จังหวัดสมุทรปราการ และจังหวัดใกล้เคียง โดยเฉพาะบริเวณท่าอากาศยานสุวรรณภูมิ และ ทล.34 (ถนนบางนา - ตราด) มีปริมาณการจราจรที่หนาแน่นและติดขัดเป็นอย่างมาก เนื่องจากอยู่ในพื้นที่ที่มีอัตราการเจริญเติบโตทางเศรษฐกิจที่สูง ทช. จึงดําเนินโครงการศึกษาความเหมาะสมฯ ซึ่งเป็นการศึกษาข้อมูลแนวถนนโครงการ การออกแบบงานทาง งานสํารวจพื้นที่โครงการเบื้องต้น งานศึกษาผลกระทบทางด้านวิศวกรรมจราจรบริเวณถนนโครงการและส่วนต่อเนื่อง งานสํารวจและจัดเก็บข้อมูลด้านการจราจร งานแนวสายทาง/รูปแบบโครงการเบื้องต้น ควบคู่กับงานออกแบบงานทาง การวิเคราะห์ผลทางด้านการลงทุน คาดว่าจะได้ข้อสรุปในเดือนกุมภาพันธ์ 2567 พื้นที่ศึกษาของโครงการเบื้องต้นครอบคลุมพื้นที่ 2 จังหวัด 4 อําเภอ ประกอบด้วย จังหวัดสมุทรปราการ 2 อําเภอ คือ อําเภอบางพลี และบางบ่อ ส่วนจังหวัดฉะเชิงเทรา 2 อําเภอ คือ อําเภอบางปะกง และบ้านโพธิ์ แบ่งพื้นที่ศึกษาโครงการเป็น 2 ช่วง ดังนี้
- ช่วงที่ 1 เป็นการเชื่อมต่อโครงการถนนเชื่อมต่อ ทล.3268 (ถนนเทพารักษ์) กับ ทล.34 (ถนนบางนา - ตราด) อําเภอบางพลี จังหวัดสมุทรปราการ ถึงโครงการถนนสายประชาราษฎร์อุทิศ - ถนนรัตนโกสินทร์ 200 ปี จังหวัดสมุทรปราการ ซึ่งโครงการช่วงที่ 1 อยู่บริเวณพื้นที่จังหวัดสมุทรปราการ
- ช่วงที่ 2 เป็นการเชื่อมต่อโครงการถนนสายประชาราษฎร์อุทิศ - ถนนรัตนโกสินทร์ 200 ปี จังหวัดสมุทรปราการ ไปยัง ทล.314 จังหวัดฉะเชิงเทรา อยู่บริเวณพื้นที่จังหวัดฉะเชิงเทรา โดยผ่านโครงการ ทล.1 - ทล.3 จังหวัดสระบุรี ปทุมธานี ฉะเชิงเทรา กรุงเทพฯ และสมุทรปราการ
ทั้งนี้ ทช. ได้จัดประชุมรับฟังความคิดเห็นประชาชน กลุ่มเป้าหมาย หน่วยงานที่เกี่ยวข้อง ผู้นําชุมชน ผู้แทนกลุ่มต่าง ๆ ในพื้นที่ เพื่อนําเสนอผลสรุปแนวเส้นทางและรูปแบบโครงการ มาตรการป้องกันและแก้ไขผลกระทบด้านสังคมและการใช้ประโยชน์ที่ดิน รวมทั้งผลการดําเนินงานด้านการมีส่วนร่วมของประชาชนที่ผ่านมา ตลอดจนได้รับฟังความคิดเห็น เพื่อนําผลมาประกอบการศึกษาให้มีความเหมาะสมมากขึ้น และสอดคล้องกับความต้องการของประชาชนในพื้นที่ให้มากที่สุด โดยจัดประชุมรับฟังความคิดเห็นของประชาชนไปแล้ว 4 ครั้ง ซึ่ง ทช. ได้นําความคิดเห็นดังกล่าวมาประกอบในการดําเนินงานเพื่อให้เป็นไปตามวัตถุประสงค์และตรงตามความต้องการของประชาชนที่เกี่ยวข้องต่อไป
รัฐบาลไทย-ข่าวทำเนียบรัฐบาล-กรมการขนส่งทางบก กำชับรถรับจ้างรับส่งนักเรียนทุกคันต้องได้รับอนุญาตจากกรมการขนส่งทางบกและผ่านการรับรองจากโรงเรียน เตือนผู้ขับรถต้องได้รับใบอนุญาตขับรถยนต์ถูกต้องตามกฎหมาย
วันอังคารที่ 6 กุมภาพันธ์ 2567
กรมการขนส่งทางบก กําชับรถรับจ้างรับส่งนักเรียนทุกคันต้องได้รับอนุญาตจากกรมการขนส่งทางบกและผ่านการรับรองจากโรงเรียน เตือนผู้ขับรถต้องได้รับใบอนุญาตขับรถยนต์ถูกต้องตามกฎหมาย
กรมการขนส่งทางบก กําชับรถรับจ้างรับส่งนักเรียนทุกคันต้องได้รับอนุญาตจากกรมการขนส่งทางบกและผ่านการรับรองจากโรงเรียน เตือนผู้ขับรถต้องได้รับใบอนุญาตขับรถยนต์ถูกต้องตามกฎหมาย และต้องมีผู้ควบคุมดูแลนักเรียนให้ถูกต้อง หากฝ่าฝืนกฎหมายจะดําเนินการลงโทษหนักทุก
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กล่าวว่า ตามที่ปรากฏเป็นข่าวรถโรงเรียนเกิดอุบัติเหตุบ่อยครั้ง กรมการขนส่งทางบก (ขบ.) จึงกําชับให้สํานักงานขนส่งทุกแห่งทั่วประเทศตรวจสอบความปลอดภัยและการให้บริการของรถโรงเรียนและรถรับจ้างรับส่งนักเรียนในพื้นที่รับผิดชอบทั่วประเทศอย่างเข้มงวด ทั้งด้านมาตรฐานความปลอดภัยของตัวรถและพนักงานขับรถ โดยต้องคํานึงถึงความปลอดภัยของนักเรียนที่โดยสารมากับรถ ตัวรถต้องมีสภาพมั่นคงแข็งแรง ต้องชําระภาษีรถประจําปีอย่างถูกต้อง พร้อมที่จะให้บริการรับส่งนักเรียนได้อย่างปลอดภัย สําหรับการนํารถยนต์ส่วนบุคคลทั้งในลักษณะรถสองแถวและรถตู้มาใช้รับส่งนักเรียน ขบ. กําหนดให้ต้องผ่านการรับรองจากโรงเรียนหรือสถานศึกษา และต้องขออนุญาตใช้รถให้ถูกต้อง นํารถเข้าตรวจสภาพ ณ สํานักงานขนส่งจังหวัดที่โรงเรียนหรือสถานศึกษาตั้งอยู่ในเขตพื้นที่ เพื่อให้เป็นไปตามมาตรฐานความปลอดภัยที่ทางราชการกําหนด ซึ่งจะได้รับอนุญาตครั้งละ 1 ภาคการศึกษาเท่านั้น (ไม่เกินวันปิดเทอมของแต่ละภาคการศึกษา) ภายในรถต้องมีเครื่องมือที่จําเป็นสําหรับช่วยเหลือนักเรียนเมื่อมีอุบัติเหตุ เช่น ถังดับเพลิง ค้อนทุบกระจก ที่นั่งผู้โดยสารต้องยึดแน่นมั่นคงแข็งแรง กรณีเป็นรถสองแถวหากมีทางขึ้นลงอยู่ด้านท้ายต้องปรับปรุงตัวรถให้มีประตูและที่กั้นป้องกันนักเรียนตกหล่นจากรถ ส่วนรถตู้ต้องจัดวางที่นั่งเป็นแถวตอนตามความกว้างของตัวรถเท่านั้น ห้ามดัดแปลงสภาพรถ ห้ามเพิ่มเบาะที่นั่งหรือการต่อเติมกระบะท้ายเพื่อให้รับนักเรียนได้มากเกินจํานวนบรรทุกที่ปลอดภัย ต้องมีป้ายสีส้มสะท้อนแสง มีข้อความ “รถโรงเรียน”ให้เห็นอย่างชัดเจน พร้อมติดไฟสัญญาณสีเหลืองไว้ที่ด้านหน้าและด้านท้ายของตัวรถ หากพบการฝ่าฝืนจะพิจารณาสั่งเพิกถอนหนังสืออนุญาตให้ใช้รถทันที และไม่สามารถขออนุญาตได้อีกจนกว่าจะพ้น 1 ปีไปแล้ว
ในส่วนของผู้ขับรถต้องได้รับใบอนุญาตขับรถยนต์ส่วนบุคคลมาแล้วไม่น้อยกว่า 3 ปี หรือได้รับใบอนุญาตขับรถยนต์สาธารณะ หรือเป็นผู้ขับรถตามกฎหมายว่าด้วยการขนส่งทางบก ซึ่งต้องไม่เคยมีประวัติเสียหายอันเกิดจากการขับรถมาก่อน นอกจากนี้ รถรับส่งนักเรียนแต่ละคันต้องมีผู้ควบคุมดูแลนักเรียน ซึ่งมีอายุไม่ต่ํากว่า 18 ปี ประจําอยู่ในรถตลอดเวลาที่ใช้รับส่งนักเรียน เพื่อดูแลความปลอดภัยและให้ความช่วยเหลือนักเรียนในกรณีเกิดอุบัติเหตุ ทั้งนี้ หากพบเห็นพนักงานขับรถโรงเรียนที่มีพฤติกรรมขับขี่หรือสภาพตัวรถไม่ปลอดภัย บรรทุกผู้โดยสารเกินจํานวน สามารถร้องเรียนได้ที่สายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลยก 5 เหตุผลที่ต้องมี Digital Wallet ของนายพรหมินทร์ เลขาธิการนายกรัฐมนตรี เศรษฐกิจไทยต้องปั๊มเงินเข้า เพิ่มสภาพคล่อง เพิ่มกำลังซื้อ เพื่อให้ฟื้นตัวเต็มศักยภาพ
วันอังคารที่ 6 กุมภาพันธ์ 2567
06/02/2567
โฆษกรัฐบาลยก 5 เหตุผลที่ต้องมี Digital Wallet ของนายพรหมินทร์ เลขาธิการนายกรัฐมนตรี เศรษฐกิจไทยต้องปั๊มเงินเข้า เพิ่มสภาพคล่อง เพิ่มกําลังซื้อ เพื่อให้ฟื้นตัวเต็มศักยภาพ
โฆษกรัฐบาลยก 5 เหตุผลที่ต้องมี Digital Wallet ของนายพรหมินทร์ เลขาธิการนายกรัฐมนตรี เศรษฐกิจไทยต้องปั๊มเงินเข้า เพิ่มสภาพคล่อง เพิ่มกําลังซื้อ เพื่อให้ฟื้นตัวเต็มศักยภาพก่อนเติบโตช้าเรื้อรัง
วันนี้ (6 กุมภาพันธ์ 2567) นายชัย วัชรงค์ เปิดเผยว่าเพื่อให้เกิดการฟื้นตัวอย่างมีประสิทธิภาพ เต็มศักยภาพของประเทศ รัฐบาลจําเป็นต้องดําเนินนโยบาย Digital Wallet โดยได้กล่าวอ้างถึง 5 เหตุผล ตามที่นายพรหมินทร์ เลิศสุริย์เดช เลขาธิการนายกรัฐมนตรีได้กล่าวไว้ ดังนี้
1. เศรษฐกิจไทยส่งสัญญาณเติบโตลดลงอย่างต่อเนื่อง โดยในช่วงก่อนเกิดสถานการณ์โควิด - 19 เศรษฐกิจไทยขยายตัวขยายตัวได้เพียง 3.6 % ในช่วงปี 2553 - 2562
2. เศรษฐกิจไทยฟื้นตัวช้ามาก ซึ่งแม้ว่าเศรษฐกิจไทยเริ่มฟื้นตัว แต่เป็นการฟื้นตัวที่เติบโตต่ํา
3. การลงทุนของไทยอยู่ในระดับต่ํา และต่ํากว่าหลายประเทศ ซึ่งเมื่อพิจารณาข้อมูลย้อนหลังตั้งแต่ปี 2553 – 2562 สัดส่วนการลงทุนต่อ GDP ของไทยอยู่ที่ 23.6% เท่านั้น ต่ํากว่าการลงทุนในหลายประเทศ
4. อัตราเงินเฟ้อมีแนวโน้มลดลงต่อเนื่อง ในช่วง 10 ปีที่ผ่านมา เพิ่มจาก 70% ต่อ GDP มาอยู่ที่ 91.6% ต่อ GDP ทําให้ประชาชนขาดกําลังซื้อและมีแรงกดดันเรื่องหนี้ครัวเรือนสูง
5. วิกฤตเรื่องการขาดสภาพคล่อง (liquidity Crisis) ในตลาดเงินและตลาดทุน เห็นได้จากการปล่อยกู้ของสถาบันการเงินลดลงต่อเนื่อง รวมทั้งการระดมทุนผ่านตลาดทุนก็ลดลงอย่างต่อเนื่องเช่นกัน
โฆษกประจําสํานักนายกรัฐมนตรีระบุว่า พร้อมกันนี้ ถึงแม้ว่ารัฐบาลได้เดินหน้าทุกเครื่องจักรกระตุ้นเศรษฐกิจ อาทิ ฟื้นระบบ-สร้างบรรยากาศลงทุน ใช้เครื่องมือด้านการค้า FTA นําเสนอLandbridge โครงการขนาดใหญ่ที่มีมูลค่าการลงทุนกว่า 1 ล้านล้านบาท และเชิญชวนการลงทุนด้านเทคโนโลยี Data Center ซึ่งจากการวิเคราะห์ แล้วรัฐบาลมีเหตุผลเพียงพอที่จะสนับสนุนความจําเป็นในการผลักดันโครงการ Digital Wallet โดยรัฐบาลเชื่อว่า เมื่อเดินหน้ากระตุ้นเศรษฐกิจอย่างเต็มสูบแล้ว ทําให้เกิดสภาพคล่อง สร้างความสามารถในการใช้จ่าย ปั๊มเงินลงระบบจะทําให้เกิดการกระตุกทางเศรษฐกิจครั้งสําคัญ
“รัฐบาลได้วิเคราะห์ปัญหาทางเศรษฐกิจ กําหนดวางแนวทางการแก้ไขเพื่อให้เกิดความคล่องในการใช้จ่าย เพิ่มกําลังซื้อในระบบเศรษฐกิจ เกิดแรงจูงใจในการผลิต การลงทุน เพื่อให้เกิดการกระตุกปั๊มแรงขับเคลื่อนในระบบเศรษฐกิจ และเป็นนโยบายที่รัฐบาลเชื่อมั่นว่าจําเป็นในสภาพเศรษฐกิจเติบโตช้า ฟื้นตัวช้า ก่อนสภาพเศรษฐกิจไทยจะเติบโตช้าเรื้อรัง” นายชัย กล่าว
รัฐบาลไทย-ข่าวทำเนียบรัฐบาล-นายกฯ เชื่อมั่นมีนักท่องเที่ยวเพิ่มมากขึ้นต่อเนื่อง เร่งขันน็อตทุกตัว ขอความสนับสนุนจากทุกหน่วยงาน ส่งเสริมความพร้อมรองรับนักท่องเที่ยวเต็มพิกัด
วันจันทร์ที่ 5 กุมภาพันธ์ 2567
05/02/2567
นายกฯ เชื่อมั่นมีนักท่องเที่ยวเพิ่มมากขึ้นต่อเนื่อง เร่งขันน็อตทุกตัว ขอความสนับสนุนจากทุกหน่วยงาน ส่งเสริมความพร้อมรองรับนักท่องเที่ยวเต็มพิกัด
นายกฯ เชื่อมั่นมีนักท่องเที่ยวเพิ่มมากขึ้นต่อเนื่อง เร่งขันน็อตทุกตัว ขอความสนับสนุนจากทุกหน่วยงาน ส่งเสริมความพร้อมรองรับนักท่องเที่ยวเต็มพิกัด
วันที่ 5 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรีเปิดเผยว่า จากกรณีที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เข้าตรวจความพร้อมของการต้อนรับนักท่องเที่ยว ณ ด่านตรวจคนเข้าเมือง ท่าอากาศยานสุวรรณภูมิ เมื่อช่วงเช้าที่ผ่านมา (5 กุมภาพันธ์ 2567) เนื่องจากนายกรัฐมนตรีได้คาดการณ์ว่า จํานวนนักท่องเที่ยวจะเพิ่มขึ้นอย่างต่อเนื่อง ดังนั้น จึงต้องไปขันน็อตทุกตัว ขอความสนับสนุนจากทุกหน่วยงาน ให้มีความพร้อม ช่วยกันสร้างความประทับใจให้กับนักท่องเที่ยว และโกยรายได้ใหม่ให้กับประเทศไทยตามแผนฟื้นฟูเศรษฐกิจระยะเร่งด่วน ตามที่รัฐบาลได้เคยประกาศเอาไว้
โดยข้อมูลจากกองเศรษฐกิจการท่องเที่ยวและกีฬา สํานักงานปลัดกระทรวงการท่องเที่ยวและกีฬา ระบุว่า จํานวนนักท่องเที่ยวสะสมประจําเดือนมกราคม 2567 (ทั้งเดือน จํานวน 31 วัน) เพิ่มเป็น 3,035,296 คน ซึ่งเพิ่มขึ้นจากเดือนเดียวกันของปี 2566 ถึง 42% โดยเฉพาะอย่างยิ่ง นักท่องเที่ยวชาวจีน เพิ่มเป็น 508,563 คน ซึ่งเพิ่มขึ้นเป็นมากกว่า 5 เท่าของปีที่แล้ว (ปี 2566 เดือนมกราคมมีนักท่องเที่ยวจีนจํานวน 91,841 คน) นอกจากนี้ จํานวนนักท่องเที่ยวต่างชาติ 5 อันดับแรกยังมียอดเพิ่มขึ้นยกแผง ได้แก่ จีน 453.7% มาเลเซีย 11.4% เกาหลีใต้ 31.3% รัสเซีย 8.0% และอินเดีย 57.6% ตามลําดับ
ซึ่งสถิติตัวเลขนักท่องเที่ยวที่เพิ่มขึ้นนี้ สอดคล้องกับการดําเนินงานของรัฐบาลที่มุ่งผลักดันภาคการท่องเที่ยว ทั้งการออกมาตรการวีซ่าฟรี (Visa Free) ซึ่งเริ่มแล้วในจีน คาซัคสถาน อินเดีย และไต้หวัน ควบคู่กับการอํานวยความสะดวกให้แก่นักท่องเที่ยว โดยเฉพาะการยกระดับท่าอากาศยานทั่วประเทศให้มีประสิทธิภาพ ให้สามารถรองรับนักท่องเที่ยวได้เต็มศักยภาพทุกมิติ ทั้งการรักษาความเสถียรของระบบตรวจคนเข้าเมือง การบริหารจัดการบุคลากรให้สอดคล้องกับจํานวนนักท่องเที่ยวในแต่ละช่วงเวลา ซึ่งในแต่หน่วยงานที่เกี่ยวข้องจะมีการหารือร่วมกันต่อไป
“นายกรัฐมนตรีเน้นย้ําถึงการสร้างความประทับใจให้แก่นักท่องเที่ยว ตั้งแต่ก้าวแรกที่เดินทางมาถึงประเทศไทย เก็บเกี่ยวประสบการณ์ ความทรงจําแสนพิเศษ ในการเดินทางมาไทย ซึ่งรวมทั้ง ต้องได้รับความปลอดภัย คุณภาพ ความเชื่อมั่น และความประทับใจ ทุกหน่วยงานจึงเป็นกําลังสําคัญที่ต้องร่วมแรงร่วมใจกัน ช่วยดูแล อํานวยความสะดวกให้แก่นักท่องเที่ยว เพื่อผลักดันให้ประเทศไทยเป็นจุดหมายปลายทางที่มีศักยภาพอันสําคัญของนักท่องเที่ยว” นายชัย กล่าว
รัฐบาลไทย-ข่าวทำเนียบรัฐบาล-PM orders preparation for drought season
วันอังคารที่ 6 กุมภาพันธ์ 2567
06/02/2567
PM orders preparation for drought season
PM orders preparation for drought season
February 5, 2024, Government Spokesperson Chai Wacharonke disclosed that Prime Minister
and Minister of Finance Srettha Thavisin has had great concern over the impact of drought
against the country’s agricultural sector and water consumption, and has instructed the Royal
Irrigation Department to regularly report on water situation for the upcoming drought season.
According to the latest report, the country’s water situation is currently intact. There is yet any
drought disaster. Off-season rice farming in most areas is also in line with what has been
planned, except the area in Chao Phraya River basin where off-season rice farming exceeds the
plan by approximately 2 million rai. The Royal Irrigation Department assesses that the current
amount of water will be sufficient for use throughout the dry season up until the beginning of
the rainy season of 2024.
Nevertheless, the Prime Minister instructed Ministry of Agriculture and Cooperatives, through
Royal Irrigation Department, to seek cooperation from rice farmers to no longer cultivate rice
during the off season, to avoid shortage of water for agricultural use. Other concerned agencies
are also ordered to prepare necessary machineries, such as water pumps, and water trucks, to
assist the people in case of drought during the drought season.
รัฐบาลไทย-ข่าวทำเนียบรัฐบาล-​เสริมศักดิ์ ปลื้ม ครม. รับหลักการ กฎหมายชาติพันธุ์
วันอังคารที่ 6 กุมภาพันธ์ 2567
​เสริมศักดิ์ ปลื้ม ครม. รับหลักการ กฎหมายชาติพันธุ์
​เสริมศักดิ์ ปลื้ม ครม. รับหลักการ กฎหมายชาติพันธุ์
เสริมศักดิ์ ปลื้ม ครม. รับหลักการ กฎหมายชาติพันธุ์
เมื่อวันที่ 6 กุมภาพันธุ์ 2567 ที่ประชุมคณะรัฐมนตรี มีมติอนุมัติหลักการร่างพระราชบัญญัติคุ้มครองและส่งเสริมวิถีชีวิตกลุ่มชาติพันธุ์ พ.ศ. .... กฎหมายชาติพันธุ์ฉบับแรกของประเทศ ตามที่กระทรวงวัฒนธรรม โดย ศูนย์มานุษยวิทยาสิรินธร (องค์การมหาชน) เสนอ
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรีว่า “ผมรู้สึกยินดี ที่คณะรัฐมนตรีมีมติอนุมัติหลักการร่างพระราชบัญญัติคุ้มครองและส่งเสริมวิถีชีวิตกลุ่มชาติพันธุ์ ในวันนี้ เพราะถือเป็นกฎหมายชาติพันธุ์ฉบับแรกของประเทศ ที่วางหลักการในการคุ้มครองสิทธิทางวัฒนธรรมของกลุ่มชาติพันธุ์อย่างเสมอภาค ไม่เลือกปฏิบัติ ส่งเสริมให้ทุกกลุ่มชาติพันธุ์มีสํานึกความเป็นไทย และมีส่วนร่วมในการพัฒนาประเทศอย่างยั่งยืน กฎมายฉบับนี้จะ คุ้มครองวิถีชีวิตตามหลักสิทธิทางวัฒนธรรม ส่งเสริมศักยภาพให้กลุ่มชาติพันธุ์มีส่วนร่วมในการพัฒนาประเทศอย่างยั่งยืนบนฐานทุนทางวัฒนธรรม และสร้างความเท่าเทียมอย่างเป็นธรรมเพื่อลดความเหลื่อมล้ําตามแนวทางการพัฒนาอย่างยั่งยืน”
นายเสริมศักดิ์ พงษ์พานิช กล่าวด้วยว่า “กฎหมายฉบับนี้ เป็นหลักประกันให้ชุมชนกลุ่มชาติพันธุ์มีความมั่นคงในชีวิต สามารถประกอบอาชีพเพื่อสร้างรายได้ที่ยั่งยืน ทําให้กลุ่มชาติพันธุ์ดํารงอยู่อย่างมีเกียรติ มีศักดิ์ศรี มีรายได้ และมีคุณภาพชีวิตที่ดี ลดปัญหาความเหลื่อมล้ํา เพิ่มขีดความสามารถในการพัฒนาประเทศอย่างยั่งยืนด้วยทุนทรัพยากรบุคคลที่มีคุณภาพ และทุนวัฒนธรรมที่หลากหลาย สอดคล้องกับนโยบายของรัฐบาล”
ร่างพระราชบัญญัติคุ้มครองและส่งเสริมวิถีชีวิตกลุ่มชาติพันธุ์ มุ่งส่งเสริมให้สังคมเรียนรู้ ยอมรับและเคารพความแตกต่างทางวัฒนธรรม วางรากฐานทางความคิดให้คนไทยเห็นคุณค่าของความหลากหลาย มีทักษะชีวิตที่จะดํารงอยู่ในสังคมที่มีความแตกต่าง สร้างการเปลี่ยนแปลงให้สังคมไทยให้หลุดพ้นจากการเป็นสังคมเปราะบางที่มีปัจจัยเสี่ยงจากความแตกต่างที่อาจทําให้เกิดปัญหาความขัดแย้งรุนแรง ที่ฉุดรั้งการพัฒนาและขีดความสามารถทางการแข่งขันของประเทศ
รัฐบาลไทย-ข่าวทำเนียบรัฐบาล-​กระทรวงยุติธรรม ประชุมคณะกรรมการกองทุนยุติธรรม ครั้งที่ ๒/๒๕๖๗
วันจันทร์ที่ 5 กุมภาพันธ์ 2567
05/02/2567
​กระทรวงยุติธรรม ประชุมคณะกรรมการกองทุนยุติธรรม ครั้งที่ ๒/๒๕๖๗
​กระทรวงยุติธรรม ประชุมคณะกรรมการกองทุนยุติธรรม ครั้งที่ ๒/๒๕๖๗
ในวันจันทร์ที่ ๕ กุมภาพันธ์ ๒๕๖๗ เวลา ๑๕.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๗ โดยมี นายวัลลภ นาคบัว รองปลัดกระทรวงยุติธรรม นางสาวเอมอร เสียงใหญ่ อธิบดีกรมคุ้มครองสิทธิและเสรีภาพ คณะกรรมการฯ ผู้ทรงคุณวุฒิ และเจ้าหน้าที่ที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกลผ่านจอภาพ (Video Conference)
โดยที่ประชุมได้รับทราบรายงานผลการดําเนินงานตามกรอบหลักเกณฑ์การประเมินผลการดําเนินงานทุนหมุนเวียน ประจําปีบัญชี ๒๕๖๗ ประกอบด้วย ตัวชี้วัด ๖ ด้าน ดังนี้ ด้านที่ ๑ การเงิน ด้านที่ ๒ การสนองผลประโยชน์ต่อผู้มีส่วนได้ส่วนเสีย ด้านที่ ๓ การปฏิบัติการ ด้านที่ ๔ การบริหารจัดการทุนหมุนเวียน ด้านที่ ๕ การปฏิบัติงานของคณะกรรมการบริหาร ผู้บริหารทุนหมุนเวียน พนักงาน และลูกจ้าง และด้านที่ ๖ การดําเนินงานตามนโยบายรัฐบาล/กระทรวงการคลัง โดยมีค่าคะแนนรวม ๒.๖๐๐๐(ข้อมูล ณ วันที่ ๑๕ มกราคม ๒๕๖๗)
นอกจากนี้ ที่ประชุมได้พิจารณา (ร่าง) ประกาศคณะกรรมการกองทุนยุติธรรม เรื่อง หลักเกณฑ์ เงื่อนไข และอัตราการให้ความช่วยเหลือในการดําเนินคดีจากกองทุนยุติธรรม (ค่าพาหนะเดินทาง) การปรับปรุง/ยกเลิกองค์ประกอบคณะอนุกรรมการฯ โดยพิจารณาการแก้ไของค์ประกอบคณะอนุกรรมการฯ ให้ความช่วยเหลือประจําจังหวัด และการมอบหมายกรรมการเพื่อปฏิบัติหน้าที่คณะอนุกรรมการฯ รวมถึง การขอทบทวนมติคณะกรรมการฯ กรณีการช่วยเหลือผู้ถูกละเมิดสิทธิมนุษยชนฯ ตลอดจน (ร่าง) รายงานประจําปีงบประมาณ พ.ศ. ๒๕๖๖ กองทุนยุติธรรม
รัฐบาลไทย-ข่าวทำเนียบรัฐบาล-คำปราศรัย นายเศรษฐา ทวีสิน นายกรัฐมนตรี เนื่องใน “วันศิลปินแห่ง
วันเสาร์ที่ 24 กุมภาพันธ์ 2567
24/02/2567
คําปราศรัย นายเศรษฐา ทวีสิน นายกรัฐมนตรี เนื่องใน “วันศิลปินแห่ง
คําปราศรัย นายเศรษฐา ทวีสิน นายกรัฐมนตรี เนื่องใน “วันศิลปินแห่งชาติ” วันเสาร์ที่ 24 กุมภาพันธ์ 2567
สวัสดีครับพี่น้องประชาชนชาวไทยทุกท่าน
วันที่ 24 กุมภาพันธ์ ของทุกปี ถือเป็นวันสําคัญอีกวาระหนึ่งของชาติไทย ด้วยเป็นวันคล้ายวันพระบรมราชสมภพของพระบาทสมเด็จพระพุทธเลิศหล้านภาลัย พระปฐมบรมศิลปินแห่งกรุงรัตนโกสินทร์ ผู้ทรงพระปรีชาล้ําเลิศในศิลปกรรมแขนงต่าง ๆ เพื่อน้อมสํานึกในพระมหากรุณาธิคุณ ที่ทรงมีคุณูปการอย่างอเนกอนันต์ต่องานศิลปวัฒนธรรมของชาติ รวมทั้งเป็นการยกย่องเชิดชูเกียรติเหล่าศิลปิน ผู้รังสรรค์ผลงานศิลปะของชาติ ให้เป็นที่ประจักษ์ทั้งในประเทศและนานาชาติ รัฐบาลจึงได้ประกาศให้ วันที่ 24 กุมภาพันธ์เป็นวันศิลปินแห่งชาติ ตั้งแต่ปีพุทธศักราช 2528 เป็นต้นมา
ศิลปินแห่งชาติถือเป็นปราชญ์ผู้มีความรู้ ความสามารถ มีความเชี่ยวชาญเป็นเลิศในด้านศิลปะหลากหลายแขนง ซึ่งได้อุทิศตนสร้างสรรค์และถ่ายทอดผลงานศิลปะอันล้ําค่า เป็นประโยชน์ต่อสังคมและมนุษยชาติ ศิลปินแห่งชาติจึงเป็นทรัพยากรบุคคลที่มีคุณูปการต่อประเทศชาติ รัฐบาลโดยกระทรวงวัฒนธรรม จึงได้มีนโยบายส่งเสริมสนับสนุน สร้างขวัญกําลังใจแก่ศิลปินแห่งชาติมาอย่างต่อเนื่อง
เนื่องในโอกาสที่วันศิลปินแห่งชาติ วันที่ 24 กุมภาพันธ์ ได้เวียนมาบรรจบครบรอบปีอีกวาระหนึ่ง ในนามของรัฐบาล ผมขอส่งความระลึกถึงและความปรารถนาดีมายังศิลปินแห่งชาติ ตลอดจนศิลปินทุกแขนง และผู้เกี่ยวข้องกับงานศิลปะทุกท่าน ซึ่งเป็นปูชนียบุคคลที่ควรแก่การยกย่อง ซึ่งได้อุทิศตนสร้างสรรค์ผลงานศิลปะอันทรงคุณค่า เพื่อสานต่อมรดกภูมิปัญญาทางวัฒนธรรม ให้ดํารงอยู่เป็นสมบัติอันล้ําค่า เป็นศักดิ์ศรี และเกียรติภูมิของชาติสืบไป
รัฐบาลไทย-ข่าวทำเนียบรัฐบาล-​"ทปษ.บุญสิงห์" ลงพื้นที่ติดตามการดำเนินงานการบริหารจัดน้ำในพื้นที่อ่างเก็บน้ำห้วยแก้ว อำเภอรัตนบุรี จังหวัดสุรินทร์
วันเสาร์ที่ 24 กุมภาพันธ์ 2567
​"ทปษ.บุญสิงห์" ลงพื้นที่ติดตามการดําเนินงานการบริหารจัดน้ําในพื้นที่อ่างเก็บน้ําห้วยแก้ว อําเภอรัตนบุรี จังหวัดสุรินทร์
​"ทปษ.บุญสิงห์" ลงพื้นที่ติดตามการดําเนินงานการบริหารจัดน้ําในพื้นที่อ่างเก็บน้ําห้วยแก้ว อําเภอรัตนบุรี จังหวัดสุรินทร์
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ติดตามการดําเนินงานการบริหารจัดน้ําในพื้นที่อ่างเก็บน้ําห้วยแก้ว อําเภอรัตนบุรี จังหวัดสุรินทร์ พร้อมด้วย นายวุฒิพงศ์ เนียมหอม ผู้ตรวจราชการกระทรวงเกษตรและสหกรณ์ ณ อ่างเก็บน้ําห้วยแก้วบ้านสร้างบก ตําบลรัตนบุรี อําเภอรัตนบุรี จังหวัดสุรินทร์ โดยมีนางขนมณี บุตรวงษ์ ผู้ประสานงานรัฐมนตรีว่าการกระทรวงเกษตรและสหกรณ์จังหวัดสุรินทร์ นายทินกร เสงี่ยมศักดิ์ หัวหน้าฝ่ายส่งน้ําและบํารุงรักษาที่ 5 โครงการชลประทานสุรินทร์ และส่วนราชการในสังกัดกระทรวงเกษตรและสหกรณ์ ให้การต้อนรับ
ทั้งนี้ อ่างเก็บน้ําห้วยแก้ว ก่อสร้างขึ้นเมื่อ ปี พ.ศ. 2508 สร้างขึ้นกั้นลําห้วยแก้ว ปัจจุบันได้ใช้เพื่อการอุปโภคบริโภค (บริการน้ําประปา) และการเกษตร ปลูกข้าวใช้ประโยชน์ในการเกษตร และเป็นสถานที่ท่องเที่ยวพักผ่อนหย่อนใจของประชาชนในพื้นที่ น้ําต้นทุนใช้เป็นแหล่งผลิตน้ําประปาสําหรับให้บริการในพื้นที่ 3 อําเภอ คือ อําเภอรัตนบุรี อําเภอสนมและอําเภอโนนนารายณ์โดยมีพื้นที่รับน้ําฝน 62.50 ตารางกิโลเมตร ความจุ ที่ระดับเก็บกัก 4.92 ล้านลูกบาศก์เมตร ความจุของอ่างฯ ที่ระดับน้ําสูงสุด 5.7 ล้านลูกบาศก์เมตร ปริมาณน้ําไหลลงอ่างฯ เฉลี่ย 12.3 ล้าน ลบ.ม./ปี ทั้งนี้ ปริมาณน้ําปัจจุบัน 2.4 ล้าน ลบ.ม. (ความจุ 49.62%)
สําหรับปัญหาที่พบในปัจจุบัน พื้นที่ดังกล่าวอยู่ในเขตชลประทาน ราษฎรประสบปัญหาขาดแคลนน้ําอุปโภค-บริโภค จึงต้องรีบดําเนินการขุดลอกอ่างเก็บน้ําเพื่อให้น้ําสามารถไหลเข้าสู่อ่างเก็บน้ําห้วยแก้วได้สะดวก และกักเก็บน้ําได้ในปริมาณมากขึ้น แก้ปัญหาภัยแล้ง
รัฐบาลไทย-ข่าวทำเนียบรัฐบาล-ดร. นลินี ทวีสิน ลุยต่อ ใช้เวทีโลกที่อินเดียหารือรัฐมนตรี และบริษัทเอกชนประเทศต่าง ๆ เน้นย้ำความพร้อมและศักยภาพของไทยในการเปิดกว้างรับการลงทุน
วันเสาร์ที่ 24 กุมภาพันธ์ 2567
24/02/2567
ดร. นลินี ทวีสิน ลุยต่อ ใช้เวทีโลกที่อินเดียหารือรัฐมนตรี และบริษัทเอกชนประเทศต่าง ๆ เน้นย้ําความพร้อมและศักยภาพของไทยในการเปิดกว้างรับการลงทุน
ดร. นลินี ทวีสิน ลุยต่อ ใช้เวทีโลกที่อินเดียหารือรัฐมนตรี และบริษัทเอกชนประเทศต่าง ๆ เน้นย้ําความพร้อมและศักยภาพของไทยในการเปิดกว้างรับการลงทุน
วันนี้ (24 ก.พ.67) ดร. นลินี ทวีสิน ผู้แทนการค้าไทย ใช้โอกาสในการเข้าร่วมประชุม ณ กรุงนิวเดลี ประเทศอินเดีย หารือรัฐมนตรีต่างประเทศอินเดีย รัฐมนตรีช่วยการลงทุน การค้าและอุตสาหกรรมมาเลเซีย ตลอดจนพบบริษัทเทคโนโลยีชั้นนําจากสหรัฐฯ เน้นย้ําความพร้อมของไทยในการเปิดกว้างรับการค้าการลงทุน หารือแนวทางการพัฒนาความสัมพันธ์ระหว่างกันในทุกมิติ ตลอดจนการส่งเสริมการถ่ายทอดเทคโนโลยี
ดร. นลินี ผู้แทนการค้าไทย เปิดเผยว่า นอกเหนือจากการเข้าร่วมพิธีเปิดการประชุม Raisina Dialogue ที่มีนายนเรนทรา โมดี นายกรัฐมนตรีอินเดีย และนายคีรีอาคอส มิตโซทาคิส นายกรัฐมนตรีกรีซเป็นประธานในพิธิเปิด การเข้าร่วมอภิปรายในหัวข้อ Solving the Energy Trilemma : Access, Affordability, availability แล้วตนยังได้ใช้โอกาสในการเดินทางเข้าร่วมประชุมครั้งนี้ พบหารือกับรัฐมนตรีว่าการกระทรวงการต่างประเทศอินเดีย (H.E. S. Jaishankar) เพื่อหารือถึงแนวทางการส่งเสริมและอํานวยความสะดวกการท่องเที่ยวสําหรับนักท่องเที่ยวท่องสองฝ่าย ตลอดจนการส่งเสริมความสัมพันธ์ในทุกมิติ สําหรับการหารือกับรัฐมนตรีช่วยว่าการกระทรวงการลงทุน การค้าและอุตสาหกรรมมาเลเซีย (H.E. Liew Chin Tong) นั้น ทั้งสองฝ่ายเห็นพ้องว่าไทยและมาเลเซียยังมีโอกาสในการพัฒนาความร่วมมือระหว่างกันได้อีกมาก โดยเฉพาะในประเด็น ยานยนตร์ไฟฟ้า และอุตสาหกรรมฮาลาล รวมถึงการส่งเสริมการค้าชายแดน
ผู้แทนการค้าไทย ให้ข้อมูลเพิ่มเติมว่า ตนยังได้หารือกับประธานบริหารบริษัท General Atomics Global (Dr. Vivek Lall) ซึ่งเป็นบริษัทชั้นนําด้านเทคโนโลยีของสหรัฐฯ โดยได้หารือถึงการพัฒนาและยกระดับแรงงานไทย การดึงดูดการลงทุนสีเขียว ตลอดจนแนวทางการส่งเสริมการถ่ายทอดเทคโนโลยี
รัฐบาลไทย-ข่าวทำเนียบรัฐบาล-นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ H.E. Mr. Jean-Claude Poimboeuf เอกอัครราชทูตฝรั่งเศสประจำประเทศไทย เข้าพบ
วันเสาร์ที่ 24 กุมภาพันธ์ 2567
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ H.E. Mr. Jean-Claude Poimboeuf เอกอัครราชทูตฝรั่งเศสประจําประเทศไทย เข้าพบ
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ H.E. Mr. Jean-Claude Poimboeuf เอกอัครราชทูตฝรั่งเศสประจําประเทศไทย และคณะเข้าพบเพื่อแนะนําตัวในโอกาสเข้ารับตําแหน่ง พร้อมทั้งได้หารือเกี่ยวกับนโยบายด้านคมนาคมขนส่งของรัฐบาลไทย แนวทางการส่งเสริมยานยนต์ไฟฟ้าและการลดการปล่อยคาร์บอนในภาคขนส่ง และความร่วมมือด้านการขนส่งที่มีระหว่างกัน โดยมี นายพงศ์กวิน จึงรุ่งเรืองกิจ ที่ปรึกษารัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้องเข้าร่วมการหารือฯ เมื่อวันที่ 23 กุมภาพันธ์ 2567 ณ ห้องรับรองกระทรวงคมนาคม
นายสุริยะ จึงรุ่งเรืองกิจ ได้กล่าวแสดงความยินดีกับ H.E. Mr. Jean-Claude Poimboeuf ในโอกาสเข้ารับตําแหน่งเอกอัครราชทูตฝรั่งเศสประจําประเทศไทย และมีความยินดีที่ปีนี้เป็นปีครบรอบ 168 ปี การสถาปนาความสัมพันธ์ทางการทูตไทย - ฝรั่งเศส พร้อมทั้งการเป็นเจ้าภาพจัดการแข่งขันกีฬาโอลิมปิกฤดูร้อน ครั้งที่ 33 ในเดือนกรกฎาคม 2567 และกล่าวว่า กระทรวงคมนาคมมีนโยบายมุ่งเน้นเปลี่ยนการขนส่งจากทางถนนเป็นทางรางมากยิ่งขึ้น เพื่อพัฒนาให้ไทยเป็นประเทศที่ใช้ระบบรางเป็นหลักในการเดินทาง ซึ่งจะช่วยแก้ไขปัญหาการจราจรติดขัด ปัญหามลภาวะ ปัญหาฝุ่นละออง PM 2.5 และเสริมสร้างคุณภาพชีวิตของประชาชนโดยเฉพาะเรื่องการเดินทางให้มีความสะดวก รวดเร็ว คุ้มค่า และปลอดภัยยิ่งขึ้น โดยมีการจัดตั้งสถาบันวิจัยและพัฒนาเทคโนโลยีระบบราง (องค์การมหาชน) (สทร.) เพื่อพัฒนาอุตสาหกรรมระบบรางของไทยอย่างยั่งยืน และส่งเสริมการพัฒนาบุคลากรด้านระบบรางในการแลกเปลี่ยนองค์ความรู้และถ่ายทอดเทคโนโลยีผ่านการจัด Workshop และการฝึกอบรมจากผู้เชี่ยวชาญด้านระบบรางจากนานาประเทศรวมทั้งฝรั่งเศส เพื่อร่วมกันส่งเสริมอุตสาหกรรมระบบการขนส่งทางรางของประเทศไทยให้มีนวัตกรรมและเทคโนโลยีที่ทันสมัย ทั้งนี้ ได้หารือในประเด็นสําคัญเกี่ยวกับแนวทางและนโยบายการส่งเสริมความร่วมมือด้านคมนาคมขนส่ง รวมถึงโครงการพัฒนาโครงสร้างพื้นฐานทางบก น้ํา ราง และอากาศ ที่ฝรั่งเศสให้ความสนใจ อาทิ โครงการรถไฟความเร็วสูงเชื่อม 3 สนามบิน แผนพัฒนาระบบขนส่งมวลชนในเมือง สถานะโครงการรถไฟฟ้าเส้นทางต่าง ๆ โครงการรถไฟทางคู่ โครงการแลนด์บริดจ์ แนวทางการส่งเสริมยานยนต์ไฟฟ้าและการลดการปล่อยคาร์บอนในภาคขนส่งอย่างยั่งยืน รวมถึงแนะนําผู้เชี่ยวชาญฝรั่งเศสที่มาทํางานร่วมกับ สทร. เป็นระยะเวลา 2 ปี เพื่อแลกเปลี่ยนองค์ความรู้งานด้านการวิจัยและพัฒนา งานด้านการพัฒนายุทธศาสตร์ระบบราง และงานความร่วมมือระหว่างหน่วยงานของไทยและฝรั่งเศส
นายสุริยะ กล่าวต่อว่า รัฐบาลไทยตั้งเป้าเป็นศูนย์กลางทางการบินในภูมิภาค (Aviation Hub) ดังนั้น หน่วยงานด้านอากาศจะต้องมีโครงการเพื่อรองรับจํานวนผู้โดยสารที่เพิ่มขึ้น โดยมีเป้าหมายโครงการรองรับการเป็น Aviation Hub จํานวน 46 โครงการ โครงการพัฒนาท่าอากาศยานระยะเร่งด่วนมี จํานวน 8 โครงการ รวมถึงแผนการก่อสร้างท่าอากาศยานแห่งใหม่และปรับปรุงท่าอากาศยานเดิมทั่วประเทศ เช่น ท่าอากาศยานภูเก็ต และท่าอากาศยานเชียงใหม่ เป็นต้น
รัฐบาลไทย-ข่าวทำเนียบรัฐบาล-“เกณิกา”เผย รัฐบาล เดินหน้าโครงการ DRIP MODEL ฟื้นฟูผู้ติดยาเสพติด ต่อเนื่อง มุ่งหวังให้ประชาชนที่ก้าวพลาดจากยาเสพติด กลับสู่สังคมอย่างมีคุณภาพ
วันเสาร์ที่ 24 กุมภาพันธ์ 2567
24/02/2567
“เกณิกา”เผย รัฐบาล เดินหน้าโครงการ DRIP MODEL ฟื้นฟูผู้ติดยาเสพติด ต่อเนื่อง มุ่งหวังให้ประชาชนที่ก้าวพลาดจากยาเสพติด กลับสู่สังคมอย่างมีคุณภาพ
“เกณิกา”เผย รัฐบาล เดินหน้าโครงการ DRIP MODEL ฟื้นฟูผู้ติดยาเสพติด ต่อเนื่อง มุ่งหวังให้ประชาชนที่ก้าวพลาดจากยาเสพติด กลับสู่สังคมอย่างมีคุณภาพ
24 ก.พ.2567 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลภายใต้การนําของนายกรัฐมนตรี นายเศรษฐา ทวีสิน มีนโยบายเรื่องยาเสพติด เป็นวาระแห่งชาติ โดยให้ความสําคัญ และเน้นย้ําให้ ทุกภาคส่วนเอาจริงเอาจัง ในการช่วยเหลือลูกหลาน ให้พ้นจากยาเสพติดให้ได้ โดยต้องดําเนินการอย่างจริงจังและเด็ดขาด การจัดการยาเสพติด ต้องเริ่มที่แหล่งต้นตอ ซึ่งมีการลักลอบนําเข้าตามแนวชายแดน การจับกุมยึดทรัพย์เครือข่ายกลุ่มนักค้า การจัดการเจ้าหน้าที่รัฐที่เกี่ยวข้อง การแก้ไขปัญหาด้านจิตเวชจากยาเสพติด และการจัดการแหล่ง แพร่ระบาดในหมู่บ้านชุมชน การเปลี่ยนผู้เสพเป็นผู้ป่วย ให้เข้ารับการบําบัดรักษา และการป้องกันในกลุ่มต่าง ๆ ทุกระดับ
น.ส.เกณิกา กล่าวต่อว่า พ.ต.อ.ทวี สอดส่อง รัฐมนตรีว่าการกระทรวงยุติธรรม ได้สั่งการให้กรมคุมประพฤติจัดโครงการ DRIP MODEL "ค่ายสานพลังใจ" ภายใต้สังคมพหุวัฒนธรรม โดยบูรณาการภาคีเครือข่ายทุกภาคส่วน ในการแก้ไขฟื้นฟูและการส่งเสริมอาชีพแก่ผู้เสพหรือผู้ติดยาเสพติดในระบบคุมประพฤติ ซึ่งเป็นโปรแกรมการแก้ไขฟื้นฟูผู้เสพยาเสพติดในรูปแบบค่าย ปรับเปลี่ยนพฤติกรรมระยะยาว 60 วัน โดยนําบุคคลที่ก้าวพลาดจากยาเสพติด เลิกเป็นผู้เสพ ให้สามารถเป็นคนที่มีคุณภาพกลับไปสู่สังคมได้
“โครงการค่ายปรับเปลี่ยนพฤติกรรม ใช้วิธีการสร้างแรงจูงใจในการเลิกยาเสพติด การใช้กระบวนการกลุ่ม ปรับเปลี่ยนพฤติกรรม และการสร้างงานสร้างอาชีพ ซึ่งกระทรวงยุติธรรม ภายใต้การดําเนินงานของกรมคุมประพฤติ มีกระบวนการติดตามผ่านการให้คําปรึกษา ช่วยเหลือสงเคราะห์ โครงการ DRIP MODEL สนับสนุนให้ผู้ที่ติดยาเสพติด สามารถปรับตัวเข้าสู่ครอบครัว ชุมชน และมีอาชีพผ่านการพัฒนาทักษะฝีมือ ให้มีงานทํา มีรายได้ สามารถพึ่งพาตัวเองได้ นําไปสู่การเลิกเกี่ยวข้องกับยาเสพติด และสามารถกลับไปอยู่ในสังคมได้ โดยไม่กลับไปกระทําผิดซ้ําอีก“น.ส.เกณิกา กล่าว
รัฐบาลไทย-ข่าวทำเนียบรัฐบาล-เช็คด่วน!! กรมการจัดหางาน รับสมัครผู้ฝึกงาน โครงการ IM Japan ปี 67 “5 รอบ” ยื่นออนไลน์ ฟรี!
วันเสาร์ที่ 24 กุมภาพันธ์ 2567
24/02/2567
เช็คด่วน!! กรมการจัดหางาน รับสมัครผู้ฝึกงาน โครงการ IM Japan ปี 67 “5 รอบ” ยื่นออนไลน์ ฟรี!
กรมการจัดหางาน รับสมัคร ผู้ฝึกงานเทคนิคในประเทศญี่ปุ่น ผ่านองค์กร IM Japan ปี 2567 ประเภทงานอุตสาหกรรมการผลิตและอุตสาหกรรมก่อสร้าง 5 รอบ ก.พ. - มิ.ย. ยื่นใบสมัครทางออนไลน์ ฟรี! ไม่มีค่าใช้จ่าย
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 4 ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและอุตสาหกรรมก่อสร้าง ฟรีค่าตั๋วเครื่องบินไป-กลับ เมื่อฝึกปฏิบัติงานครบ 3 ปี โดยผู้ผ่านการคัดเลือก เดือนแรกจะได้รับเบี้ยเลี้ยง 80,000 เยน หรือประมาณ 19,000 บาท ค่าที่พัก ค่าน้ํา - ค่าไฟ ฟรี เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่นกําหนด หรือประมาณ 41,000 บาทต่อเดือน ไม่รวมค่าทํางานล่วงเวลา เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพ จํานวน 600,000 เยน หรือประมาณ 145,000 บาท (อัตราแลกเปลี่ยน ณ วันที่ 10 กุมภาพันธ์ 2567) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย รวมรายได้จากการทํางานตลอด 3 ปี ประมาณ 1.6 ล้านบาท โดยผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
นายสมชาย กล่าวต่อไปว่า สําหรับการรับสมัครทํางานในครั้งนี้ เปิดรับทั้งสิ้น 5 รอบ โดยรอบที่ 1 รับสมัครวันที่ 12 กุมภาพันธ์ - 9 มีนาคม 2567 ประกาศรายชื่อฯ วันที่ 13 มีนาคม 2567 รอบที่ 2 รับสมัครวันที่ 10 - 31 มีนาคม 2567 ประกาศรายชื่อฯ วันที่ 12 เมษายน 2567 รอบที่ 3 รับสมัครวันที่ 1 - 30 เมษายน 2567 ประกาศรายชื่อฯ วันที่ 3 พฤษภาคม 2567 รอบที่ 4 รับสมัครวันที่ 1 - 31 พฤษภาคม 2567 ประกาศรายชื่อฯ วันที่ 7 มิถุนายน 2567 และรอบที่ 5 รับสมัครวันที่ 1 - 30 มิถุนายน 2567 ประกาศรายชื่อฯ วันที่ 5 กรกฎาคม 2567 โดยคุณสมบัติเบื้องต้นเปิดรับเพศชาย อายุ 18 - 30 ปี จบการศึกษาระดับมัธยมศึกษาปีที่ 6 ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา ไม่มีประวัติอาชญากรรม ไม่เคยทํางานหรือเข้าเมืองหรือพํานักโดยผิดกฎหมายหรือเป็นผู้ต้องห้ามเข้าญี่ปุ่น เป็นต้น โดยผู้ที่ผ่านการคัดเลือกฯ จะไปฝึกงานในประเภทอุตสาหกรรมการผลิต อาทิ งานประกอบชิ้นส่วนอิเล็กทรอนิกส์ งานบํารุงรักษาเครื่องจักร งานหล่อหรือขึ้นรูปพลาสติก งานซ่อมบํารุงรักษารถยนต์ งานแปรรูปอาหาร เป็นต้น สําหรับอุตสาหกรรมก่อสร้าง อาทิ งานนั่งร้าน งานก่อสร้างแบบหล่อ งานก่อสร้างโครงเหล็ก งานทําระบบกันซึม งานเดินท่อ เป็นต้น
ทั้งนี้ กรมการจัดหางานจะประกาศรายชื่อผู้มีสิทธิสอบ ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook: IMthailand หากต้องการสอบถามรายละเอียดเพิ่มเติม ติดต่อที่กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1694 หรือ โทร.1506 กด 2
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา นั่งหัวโต๊ะประชุมคณะกรรมการวัตถุอันตราย พิจารณาร่าง กม.ลำดับรองภายใต้ พ.ร.บ. วัตถุอันตราย พ.ศ. 2535
วันเสาร์ที่ 24 กุมภาพันธ์ 2567
24/02/2567
รัฐมนตรีฯ พิมพ์ภัทรา นั่งหัวโต๊ะประชุมคณะกรรมการวัตถุอันตราย พิจารณาร่าง กม.ลําดับรองภายใต้ พ.ร.บ. วัตถุอันตราย พ.ศ. 2535
รัฐมนตรีฯ พิมพ์ภัทรา นั่งหัวโต๊ะประชุมคณะกรรมการวัตถุอันตราย พิจารณาร่าง กม.ลําดับรองภายใต้ พ.ร.บ. วัตถุอันตราย พ.ศ. 2535
วันที่ 23 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานการประชุมคณะกรรมการวัตถุอันตราย ครั้งที่ 7-1/2567 โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นายเอกภัทร วังสุวรรณ รองปลัดกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม และคณะกรรมการวัตถุอันตรายฯร่วมประชุม ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม
โดยที่ประชุมได้ขอความเห็นชอบใน 3 ร่างกฎหมาย คือ 1. ร่างกฎหมายลําดับรองภายใต้ พ.ร.บ. วัตถุอันตราย พ.ศ. 2535 1) ร่างประกาศกระทรวงสาธารณสุข เรื่อง การให้แจ้งข้อเท็จจริงเกี่ยวกับวัตถุอันตรายชนิดที่ 1 ที่สํานักงานคณะกรรมการอาหารและยา รับผิดชอบ พ.ศ..... 2) ร่างประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุ ใบสําคัญการขึ้นทะเบียนวัตถุอันตรายที่สํานักงานคณะกรรมการอาหารและยารับผิดชอบ (ฉบับที่ .. พ.ศ.....  3) ร่างประกาศกระทรวงสาธารณสุข เรื่อง ยกเว้นการปฏิบัติตามพระราชบัญญัติวัตถุอันตราย พ.ศ. 2535 ที่สํานักงานคณะกรรมการอาหารและยามีอํานาจหน้าที่รับผิดชอบ (ฉบับที่..) พ.ศ. ... 2. ร่างรายงานสถานการณ์วัตถุอันตรายของประเทศไทย ประจําปี พ.ศ.2564 - 2565 (กรมโรงงานอุตสาหกรรม)
นอกจากนี้ที่ประชุมยังได้แจ้งถึงการดําเนินมาตรการควบคุมและกํากับดูแลสารโพแทสเซียมไซยาไนด์ในความรับผิดชอบของกรมโรงงานอุตสาหกรรม การขอขยายระยะเวลาในการออกกฎหมายลําดับรองภายใต้พระราชบัญญัติวัตถุอันตราย พ.ศ.2535 และที่แก้ไขเพิ่มเติม การดําเนินการเกี่ยวกับร่างพระราชบัญญัติวัตถุอันตราย (ฉบับที่ ..) พ.ศ.... ผลการดําเนินการต่อข้อหารือเพื่อสนับสนุนเกษตรกรในการเข้าถึงนวัตกรรม การดําเนินการเกี่ยวกับการห้ามใช้พาราควอตและคลอร์ไพริฟอส และการจํากัดการใช้ไกลโฟเซต และการดําเนินการของคณะอนุกรรมการภายใต้คณะกรรมการวัตถุอันตราย